**I. Наименование:**

Издаване на решение за отлагане на провеждането на имунизации и реимунизации по медицински противопоказания за срок, по-дълъг от три месеца.

**II. Обща информация за процедурата:**

Цел - да се удостовери основанието за отлагане провеждането на имунизации помедицински противопоказания за срок, по-дълъг от три месеца.

Документът, издаден от Областната специализирана комисия, определена със заповед на директора на РЗИ - Добрич, позволява отлагане на провеждането на имунизациии по медицински противопоказания (посочени в приложние № 10 от Наредба № 15 за имунизациите в Република България) за срок, по-дълъг от три месеца.

**III. Правно основание**

Чл. 20, ал.3 и ал. 5 от Наредба № 15 от 12 май 2005г. за имунизациите в Република България, ДВ бр. 45 от 31 май 2005г.; доп. ДВ бр. 108 от 22 декември 2020г.

**IV. Компетентни органи, които събират и разполагат с информацията и начин на съхранение на тази информация**

РЗИ - Добрич, Областна специализирана комисия за отлагане от имунизации по медицински противопоказания.

Информацията се съхранява на хартиен или електронен носител в РЗИ - Добрич, дирекция НЗБ, от инспектор в отдел ПЕК.

**V. Заявител**

Упълномощен представител на детето / родител / настойник / попечител / друго лице, което полага грижи за детето

**VI. Изискуеми документи:**

1. Заявление по образец

2. Актуална справка от личния лекар за проведените имунизации / реимунизации на детето (задължително се прилага)

3. Амбулаторен лист или етапна епикриза с мотиви за отлагане от имунизации, издадена от лекуващия лекар/ОПЛ

4. Амбулаторен лист, епикриза или друг медицински документ, издаден от лекар- специалист по профила на заболяването, по повод на което се предлага отлагане на имунизации/ реимунизации. В приложената документация задължително да са вписани медицинското противопоказание (диагнозата), становище от лекар-специалист по основното заболяване, налагащо отлагане, видовете ваксини и периода за тяхното отлагане (задължително се прилага)

5. Други документи (описват се и се прилагат) - копия от епикризи, актуални изследвания във връзка с основното заболяване и др., по преценка на заявителя.

**VII. Образец, с който се заявява услугата**

Заявление по образец.

**VIII. Описание на процедурата**

1. Физическото лице прилага изброените изискуеми документи и заявява издаване на Решение за отлагане на имунизации по медицински противопоказания:

* устно, като искането се отразява в протокол по образец от служител на Центъра за административно обслужване на РЗИ - Добрич;
* заявяване чрез пощенски оператор за своя сметка;
* по електронен път на адрес: **rzi-dobrich@mh.government.bg**. Съответната бланка се изтегля от сайта на инспекцията (раздел: Формуляри и бланки, подраздел: Други образци), попълва се и се изпраща на посочения емейл.

След получаване на формуляра се изпраща обратна поща на подателя за потвърждаване на получаването на документите и за резултата от проверката за редовността и достатъчността им.

2. Заявлението/ протоколът, заедно с документацията към него се предоставят на Директора на РЗИ - Добрич за резолюция; директора на Д НЗБ, началника на отдел ПЕК и съответния служител за обработка на преписката и подготовка на цялостната документация за заседанието на комисията.

3. Председателят на комисията при необходимост привлича за участие и други специалисти по профила на заболяването, по повод на което се предлага отлагането.

4. Областната специализирана комисия заседава всеки последен четвъртък на месеците март, юни, септември и декември на календарната година. Документите, постъпили 7 дни преди заседанието на комисията се подготвят за разглеждане за следващо заседание.

5. Комисията изготвя решение, което се подписва от нейните представители в деня на заседанието и се предоставя за подпис на Директора на РЗИ - Добрич.

6. След подписване на решението от Директора на РЗИ - Добрич, същото постъпва в Центъра за административно обслужване на инспекцията за регистрация в Eventis.

7. Решението се издава в 3 екземпляра в срок от 7 дни след датата на заседанието на комисията. Първият се предоставя на заявителя, вторият се съхранява в отдел ПЕК в досието на комисията, третият - в архива на РЗИ - Добрич.

Копия на решенията на комисията се изпращат по служебен път от РЗИ до ОПЛ. (по Наредба 15 от 12 май 2005г. за имунизациите в Република България).

**IX. Резултат от процедурата**

Издаване на решениеза отлагане на провеждането на имунизации за срок, по-дълъг от три месеца, съгл. чл. 20, ал. 3 от Наредба № 15 от 12 май 2005г. за имунизациите в Република България.

**X. Правно основание за срока на действие на документа**

Срокът на валидност на издаденото решение за отлагане на провеждането на имунизации за срок, по-дълъг от три месеца, се определя от Областната специализирана комисия и е съобразен със здравния статус на лицето, на което е издадено.